Ύτερζεν

To Ύτερζεν (γερμανικά: Uetersen, ΔΦΑ: ()) ή Ούτερζεν, είναι μια πόλη της βόρειας Γερμανίας στην επαρχία του Πίνεμπεργκ (Pinneberg) του κρατιδίου Σλέσβιχ-Χόλσταϊν (Schleswig-Holstein), στη νότια άκρη της χερσονήσου της Γιουτλάνδης. Βρίσκεται περίπου 7 χιλιόμετρα νότια του Έλμσχορν (Elmshorn) και 30 χιλιόμετρα βορειοδυτικά του Αμβούργου κοντά στον ποταμό Έλβα και τον παραπόταμό του Πίναου (Pinnau).  

Στην τοποθεσία εδρεύει εταιρεία παραγωγής ζωοτροφών, η οποία βρέθηκε στο επίκεντρο μεγάλου σκανδάλου το 2011, όταν αποκαλύφθηκε, ότι στις τροφές που προωθούσε σε όλη την Ευρώπη υπήρχε ως και τριπλάσια της ανώτατης επιτρεπτής ποσότητα καρκινογόνων διοξινών.

Ονομασία
Το όνομα στα γερμανικά σημαίνει το απώτατο άκρο, αποδιδόμενο στην τοποθεσία του, που βρίσκεται στο όριο μετάβασης από την χέρσα αμμώδη παράκτια ζώνη τύπου γκέεστ στο Τέναγος του Ζέστερμυερ (Seestermüher Marsch). Υπάρχουν επίσης οι εκδοχές πως η ονομασία προέρχεται από τη λέξη Ύτερστεεν (Ütersteen), που σημαίνει απώτατος βράχος ή από τη λέξη Υτρίστινα (Ütristina), που αντιστοιχεί στην παλιά ονομασία του ποταμού Πίναου.

Θυρεός
Ο θυρεός της πόλης αποτελείται από μια κόκκινη ασπίδα, επί της οποίας υπάρχει ένα κάστρο με κόκκινες πόρτες. Ο ασημένιος τοίχος έχει έξι πολεμίστρες και δυο ασημένιοι πύργοι με μυτερές στέγες και δύο παράθυρα έκαστος υψώνονται στα δύο άκρα. Μεταξύ των πύργων υπάρχει ένα φύλλο τσουκνίδας, το σύμβολο των δουκών του Χόλσταϊν. Στην ανοιχτή πόρτα στη βάση υπάρχει ένα ασημένιο δελφίνι που τυλίγεται γύρω από μια χρυσή άγκυρα, η οποία συνοδεύεται από δύο χρυσά εξάκτινα αστέρια στο κόκκινο υπόβαθρο της πόρτας. Κάτω από την πόρτα υπάρχουν γαλάζια και ασημένια κύματα.Kommunale Wappenrolle Schleswig-Holstein

 Αξιοθέατα 
Στην πόλη βρίσκεται ο ροδώνας του Ύτερζεν (Rosarium Uetersen), ο οποίος δημιουργήθηκε το 1929 και είναι ο παλαιότερος στη βόρεια Γερμανία. 

Επίσης υπάρχει στην πόλη ένα μικρό αεροδρόμιο ως βάση της αεροπορικής εταιρείας Air Hamburg, που πραγματοποιεί πτήσεις προς τα κοντινά νησιά.  

Σε κοντινή απόσταση υπάρχει και το δάσος της μάγισσας, όπου κατά την λαϊκή παράδοση ζούσε μια μάγισσα και που σήμερα αποτελεί χώρο αναψυχής.


Διάσημοι κάτοικοι
Κάτοικοι του Ύτερζεν υπήρξαν οι παρακάτω:
 Άρτουρ Ντρεφς (Arthur Drews, 1865–1935), συγγραφέας, ιστορικός και φιλόσοφος
 Φραντς Κρούκενμπεργκ (Franz Kruckenberg, 1882–1965), μηχανικός και πρωτοπόρος των τρένων υψηλής ταχύτητας
 Ντέτλεφ Λίναου (Detlef Lienau, 1818–1887), αρχιτέκτονας
 Λούντβιχ Μάιν (Ludwig Meyn,1820–1878), αγροβιολόγος, γεωλόγος, και μεταλλειολόγος
 Φρίντριχ Νίλζεν (Friedrich Neelsen, 1854–1898), παθολόγος
 Μέτα φον Όμπεργκ (Metta von Oberg, 1737–1794), βαρώνη και μέλος της γερμανικής αριστοκρατίας της περιοχής
 Κουρτ Ροτ (Kurt Roth,1899–1975), ζωγράφος
 Αουγκούστα Λουίζε τσου Στόλμπεργκ-Στόλμπεργκ (Augusta Louise zu Stolberg-Stolberg, 1753–1835), γερμανή αριστοκράτιδα

Χέλμουτ Καρλ Μπέρνχαρτ φον Μόλτκε (Helmuth Karl Bernhard von Moltke,1800–1891), γερμανός στρατάρχης, γεννήθηκε στο Πάρχιμ, αλλά συνεισέφερε στην κοινωνία του Ύτερζεν.
Ο πρώτος δήμαρχος της πόλης ήταν ο Έρνστ Χάινριχ Μέστορφ (Ernst-Heinrich Meßtorff) από το 1870 έως το 1900, ο οποίος κατέχει και την πλέον μακρόχρονη θητεία δημάρχου στην πόλη.

Αδερφοποιήσεις
Το Ύτερζεν είναι αδερφοποιημένο με την κωμόπολη Βίτστοκ/Ντόσε (Wittstock/Dosse) του νομού Όστπριγκνιτζ-Ρουπίν (Ostprignitz-Ruppin) του γερμανικού κρατιδίου του Βρανδεμβούργου.

 Προτεινόμενη βιβλιογραφία στα γερμανικά 
Rudolf Lavorenz: Uetersen, ISBN 3-89702-541-8  
Theodor von Kobbe: Die Schweden im Kloster zu Uetersen (1830)  
Carl Bulcke: Silkes Liebe (1906) (Fate of the Roman society Uetersener)  
Elsa Plath-Langheinrich: Als Goethe nach Uetersen schrieb ISBN 3-529-02695-6  
Johann Wolfgang von Goethe (Γκαίτε): Briefe an Augusta Louise zu Stolberg  
Goethes Briefe ins holsteinische Kloster Uetersen ISBN 3-529-02682-4  
Lothar Mosler: Blickpunkt Uetersen (Geschichte und Geschichten 1234 - 1984) (1985)  
Lothar Mosler: Mit der Eisenbahn durch Uetersen (1996)  
Lothar Mosler: Rosenstadt Uetersen im Wandel der Zeiten (1971)  
Dr. Ernst Brütt und Gerhard Scharfenstein: Uetersen und seine Einwohner (1995)  
Andreas Fründt: Das Hochadeliche Closter zu Uetersen (1986)  
Michael Schubert: Uetersen zwischen Marsch und Geest (1998) ISBN 3-86134-773-3  

Παραπομπές

Κατηγορία:Πόλεις του Σλέσβιχ-Χόλσταϊν